


Z A P I S N I K

28. sjednice Vijeća Mjesnog odbora Gračani,
održane u ponedjeljak, 18. rujna 2023. u
objektu MO Gračani, Isce 15, s početkom u 18:00 sati


NAZOČNI ČLANOVI VIJEĆA:
Mirjana Štengl, Mladen Sabljić, Zdenka Novak, Luka Perić, Tomislav Čegelj, Mirna Varga

ODSUTNA VIJEĆNICA: 
Ines Udodovsky

Predsjedava: Mirjana Štengl
Zapisnik vodi: Mirna Varga

Predsjednica konstatira da je prisutan dovoljan broj članova Vijeća MO da Vijeće može
pravovaljano odlučivati, otvara 28. sjednicu Vijeća Mjesnog odbora Gračani te konstatira da je zapisnik 27. sjednice jednoglasno usvojen.



DNEVNI RED

1. Donošenje zaključka na prijedlog vijeća gradske četvrti Maksimir o promjeni granica
2. [bookmark: _Hlk144317525]Poboljšanja na području Gračana  u sferi čišćenja, komunalnih akcija i sl. 
3. Peticija građana za uvođene dodatne tramvajske stanice Gračanske stube
4. Devastacija zajedničke imovine – zgrada MS
5. Divlje životinje – suzbijanje
6. Zahtjev za korištenje prostora
7. Tekuća problematika
8. Pitanja, prijedlozi i obavijesti



Ad 1 Problem – Donošenje zaključka na prijedlog vijeća gradske četvrti Maksimir o promjeni granica

Ponovno se raspravlja o prijedlogu GČ Maksimir o promjeni granica za MO Gračani i MO Remete. Vijećnici izražavaju zabrinutost oko mogućih posljedica takvog preustroja granica u vidu smanjivanja proračuna za MO Gračani. Sukladno tome, predsjednica vijeća MO predlaže da se sastanu glavni akteri (predsjednica vijeća MO Gračani, predsjednik/ca vijeća MO Remete, predsjednik vijeća GČ Maksimir) te razmotre zahtjev i argumente u korist promjene granica. Zaključak vijećnika MO Gračani je da ponavljamo zaključak sa 26. sjednice vijeća MO Gračani, kada smo zatražili od MO Remete da nam dostave sve relevantne podatke o broju stanovnika, koje su posljedice ovakvog prekrajanja, potpise građana koji su za taj prijedlog, katastarski plan i izvid na terenu.



Ad 2 – Poboljšanja na području Gračana  u sferi čišćenja, komunalnih akcija i sl. 

Predsjednica MO obavještava da su Hrvatske vode krenule u čišćenje taložnica te da je jedna već očišćena u Gračanskom potoku, a druga taložnica na Mihaljevcu kreće u čišćenje. Vezano za očišćenu taložnicu, vijeće MO traži da se postavi tabla sa oznakom „Zabranjeno odlaganje otpada“ uz očišćenu taložnicu na Gračanskoj cesti kod kućnog broja 9.
Vijeće MO također traži da se postruže Gračanski potok od Nadvine do kraja potoka, a da se isto učini i sa potokom u Pustodolu.
Predsjednica MO nas obavještava da je saniran i zadnji šaht na Gračanskoj cesti.


Ad 3 – Peticija građana za uvođene dodatne tramvajske stanice Gračanske stube

Predsjednica nas izvještava kako je ova peticija već bila upućena u proceduru te je od ZET-a zatraženo uvođenje dodatne tramvajske stanice, ali je zahtjev odbijen s obrazloženjem kako udaljenost nije dovoljno velika kako bi se mogla postaviti dodatna stanica. Zbog navedenog tražimo da se ZET očituje kolika je potrebna minimalna udaljenost između stanica kako bi se udovoljilo zahtjevu za uvođenjem nove stanice te da nam dostave podatak kolika je prosječna udaljenost između stanica na liniji tramvaja broj 15.


Ad 4 – Devastacija zajedničke imovine – zgrada MS

Imamo informaciju da je prilikom održavanja posljednjeg turnira razbijena wc daska, da je puno tekućine proliveno po podovima te da su neke osobe spavale u objektu MO Gračani. Sukladno tome, donosimo zaključak u kojem tražimo da ured mjesne samouprave napiše dopis udruzi koja je bila u objektu i odgovorna je za štetu, u kojem će popisati svu štetu i tražiti od odgovorne udruge naknadu štete.


Ad 5 – Divlje životinje – suzbijanje

Obaviješteni smo o pojavi divljih životinja u blizini naseljenih područja te potrebi suzbijanja iste. Prema tome, vijeće donosi zaključak da se pošalje dopis Gradskom uredu za poljoprivredu i šumarstvo te da isti izdaju nalog Ministarstvu poljoprivrede koje zajedno s MUP-om može izdati dozvolu za odstrel određenog broja životinja.


Ad 6 –  Zahtjev za korištenje prostora

Stigao je zahtjev od političke stranke Domovinski pokret za korištenjem prostora te je isti odobren.


Ad 7 – Tekuća problematika

Vijeće MO moli da se za sve zahtjeve koji su poslani, a koji nisu ispunjeni do danas, pošalju požurnice.


Ad 8 - Pitanja, prijedlozi i obavijesti

Predsjednica obavještava kako će u ured MS uskoro stići vijenac i svijeće za Miholje, a vijećnik Čegelj preuzima odgovornost za preuzimanje istih i postavljanje na lokaciju u Gračane.
Sljedeća sjednica će se održati 16.10.2023.


Sjednica završila u 19.00 sati.

KLASA: 024-08/23-003/1764
URBROJ: 251-13-11-2/003-23-1
Zagreb, 6. rujna 2023.

Zapisnik obradila: Mirela Gašpert Bertić



Zapisničarka:  Mirna Varga                                   Predsjednica MO Gračani: Mirjana Štengl

